Mye av det som skjer i romanen, er hendelser som faktisk skjedde mens de bodde der. Boka er basert på det som Ma, Pa og storesøstra Mary har fortalt henne opp gjennom årene – da de bodde i Kansas var Laura mellom 2 og 3 1/2 år gammel, og dermed for liten til å ha noen minner om det senere. Av den grunn gjorde Laura mer historisk research rundt hendelsene i denne romanen enn de andre, for å få detaljene så korrekte som mulig.